คนไทยกลับจาก “ซาอุฯ” ติด “โควิด” 5 ราย ดันยอดป่วยสะสม 3,146 คน ติดเชื้อในปท.ยังเป็นศูนย์
"นพ.ทวีศิลป์" โฆษก ศบค. เผยนักศึกษาชายไทยกลับจาก “ซาอุฯ” ติด “โควิด” 5 ราย ดันยอดป่วยสะสม 3,146 คน ติดเชื้อในปท.ยังเป็นศูนย์ 
"นพ.ทวีศิลป์" โฆษก ศบค. เผยนักศึกษาชายไทยกลับจาก “ซาอุฯ” ติด “โควิด” 5 ราย ดันยอดป่วยสะสม 3,146 คน ติดเชื้อในปท.ยังเป็นศูนย์
19 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 19 มิ.ย.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ติดเชื้อโควิด-19 รายใหม่ 5 ราย ทั้งหมดเป็นผู้ที่เดินทางกลับจากต่างประเทศ และเข้าพักยังสถานกักกันที่รัฐจัดให้ (State Quarantine) ขณะที่จำนวนผู้ติดเชื้อในประเทศ ยังคงเป็นศูนย์ราย ทำให้ยอดผู้ป่วยยืนยันสะสม ขยับขึ้นเป็น 3,146 ราย รักษาหายเพิ่ม 11 ราย รักษาหายแล้ว 3,008 ราย ยังรักษาอยู่ 80 ราย ไม่มีผู้เสียชีวิต ยอดรวมผู้เสียชีวิต ยังคงอยู่ที่ 58 ราย
สำหรับผู้ติดเชื้อใหม่ทั้ง 5 รายนี้ เป็น นักศึกษาชายไทย อายุ 23-26 ปี เดินทางกลับจากประเทศซาอุดิอาระเบีย ถึงไทยวันที่ 12 มิ.ย. และเข้าพัก State Quarantine ที่กรุงเทพฯ และตรวจหาเชื้อในสันที่ 16 มิ.ย. ผลตรวจพบเชื้อ โดยทุกรายไม่มีอาการ